CELEX: 32015R2294
Language: hr
Date: 2015-12-09 00:00:00
Title: Uredba Komisije (EU) 2015/2294 оd 9. prosinca 2015. o izmjeni Uredbe (EZ) br. 1831/2003 Europskog parlamenta i Vijeća u pogledu uvođenja nove funkcionalne skupine dodataka hrani za životinje (Tekst značajan za EGP)

10.12.2015   
            
            
               HR
            
            
               Službeni list Europske unije
            
            
               L 324/3
            
         UREDBA KOMISIJE (EU) 2015/2294
   оd 9. prosinca 2015.
   o izmjeni Uredbe (EZ) br. 1831/2003 Europskog parlamenta i Vijeća u pogledu uvođenja nove funkcionalne skupine dodataka hrani za životinje
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 6. stavak 3.,
   budući da:
   
               (1)
            
            
               Uredbom (EZ) br. 1831/2003 predviđeno je razvrstavanje dodataka hrani za životinje u kategorije i funkcionalne skupine unutar tih kategorija u skladu s njihovim djelovanjima i svojstvima.
            
         
               (2)
            
            
               Zbog tehnološkog i znanstvenog razvoja neki dodaci hrani za životinje mogli bi poboljšati higijensko stanje hrane za životinje, posebno smanjenjem određene mikrobiološke kontaminacije, čime bi se ublažili mogući negativni učinci mikroorganizama na zdravlje životinja.
            
         
               (3)
            
            
               Uz provedbu higijenskih zahtjeva i dobre prakse u lancu hrane za životinje subjekti će u posebnim slučajevima možda morati upotrijebiti tvari za poboljšanje higijenskog stanja kako bi poboljšali kvalitetu hrane za životinje i pružili dodatna jamstva zaštite zdravlja životinja i javnog zdravlja. Budući da se ti dodaci hrani za životinje ne mogu razvrstati ni u jednu funkcionalnu skupinu predviđenu Uredbom (EZ) br. 1831/2003, potrebno je dodati novu funkcionalnu skupinu u kategoriji „tehnološki dodaci”.
            
         
               (4)
            
            
               Uredbu (EZ) br. 1831/2003 trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   U točki 1. Priloga I. Uredbi (EZ) br. 1831/2003 dodaje se sljedeća točka (n):
   
      „(n)   tvari za poboljšanje higijenskog stanja: tvari ili, ako je primjenjivo, mikroorganizmi koji pozitivno utječu na higijenska svojstva hrane za životinje jer smanjuju određenu mikrobiološku kontaminaciju.”
   
   Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. prosinca 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 268, 18.10.2003., str. 29.